钦定古今图书集成/明伦汇编/宫闱典/第042卷 > 《立皇后高氏制》范镇
## 钦定古今图书集成/明伦汇编/宫闱典/第042卷 > 《立皇后高氏制》范镇

“天子之有后。如天之与地，惠养万物；如日之与月，临
照四方。”苟称号之弗崇，则臣民之安仰。京兆郡君高
氏，生阀阅之后，而不自矜大；处富贵之习而能安素
约。服在藩邸，宜于家室。肆朕缵承，嘉乃辅佐。惟长乐
之奉养，左右不可不虔；惟六宫之表仪，晨夕不可不
肃。爰正轩星之位，以为《国风》之倡。举是典册，告于治
朝。於戏！邦教所基，人伦兹重。涂山启夏，太任兴周，勤
劳一时，焜燿万世。乃其总笄栉縰，日侍慈颜；衡𬘘纮
𫄧，时承宗祝。庶几天下之俗，知我门中之私。